Document ID: 32003R2207

Komisjoni määrus (EÜ) nr 2207/2003,
17. detsember 2003,
millega muudetakse määrust (EÜ) nr 1901/2000 netomassi mõiste lihtsustamise teel
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 7. novembri 1991. aasta määrust (EMÜ) nr 3330/91 liikmesriikidevahelise kaubavahetuse statistika kohta, [1] eriti selle artikli 23 lõiget 4,
ning arvestades järgmist:
(1) Kaubakogus kujutab endast vajalikku, usaldusväärset ja stabiilset teabe- ja võrdluselementi rahvusvahelises kaubanduses.
(2) Koguseühikuid kasutatakse kogutud andmete usaldusväärsuse kontrollimiseks ja indeksite arvutamiseks.
(3) Vastavalt komisjoni määrusele (EÜ) nr 1901/2000, [2] millega kehtestatakse nõukogu määruse (EMÜ) nr 3330/91 teatavad rakendussätted, on kilogrammides väljendatud netomass peamine koguseühik, mis peaks olema põhimõtteliselt märgitud iga kaubaliigi kohta eraldi; teatavate toodete puhul ei ole see siiski kõige sobivam mõõtühik; seetõttu peaks andmeesitaja olema sellistel puhkudel netomassi märkimisest vabastatud.
(4) Määruses (EÜ) nr 1901/2000 on juba olemas nende toodete nimekiri, mille puhul andmeesitajad ei pea netomassi märkima; seda nimekirja tuleb kohandada, võtmaks arvesse kaupade koondnomenklatuuri iga-aastasest ajakohastamisest tulenevaid muudatusi.
(5) Selguse huvides tuleks selliseid kohandamisi edaspidi teha iga kord määruse abil, millega muudetakse määrust (EÜ) nr 1901/2000.
(6) Seepärast tuleb määrust (EÜ) nr 1901/2000 muuta.
(7) Käesoleva määrusega ette nähtud meetmed on kooskõlas liikmesriikidevahelise kaubavahetuse statistika komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1901/2000 muudetakse järgmiselt.
1. Artikli 23 punktist a jäetakse välja lause "Selleks et teavitada andmeesitajat lisa võimalikust ajakohastamisest, mis on tingitud igal aastal koondnomenklatuuri tehtavatest muudatustest, avaldatakse selgitav märkus Euroopa Ühenduste Teatajas (C-seeria)".
2. II lisa asendatakse käesoleva määruse lisa tekstiga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 2003

Labels: 8
3
19